Document ID: /roh_data/filtered/fineweb-2-filterrobots_roh.jsonl.gz/40126

Ina saja la visiun d’ina Svizra da tema e d’isolaziun, l’autra ina d’ina Svizra da fidanza en sasez e d’avertura, ha ditg Christian Levrat avant las medias a Berna. L’emprima visiun na saja betg quella da la PS.
Ils temas dal cumbat electoral
Ils socialdemocrats veglian s’engaschar el cumbat electoral per ina refurma da las rentas. Ulteriurs temas èn tenor Levrat il squitsch sin lavurers pli vegls sin il martgà da lavur e la mancanza d’abitaziuns.
Sustegn per Widmer-Schlumpf
Ultra da quai vulan ils Socialdemocrats sustegnair la cussegliera federala Eveline Widmer-Schlumpf, cura ch’il Cussegl federal vegn elegì da nov il december, ha il president da la PS ditg.
RR Novitads 16:00